મજુર સંગઠન વિરોધી આ કંપનીના ચેરમેન લી કુન હી છે જે ૨૦૧૪થી બીમાર છે. વાઇસ ચેરમેન તેમના દીકરા ૪૮ વર્ષના લી જી યોંગ છે. લીને ૧૨ હજાર કરોડ જેટલું બજાર મુલ્ય ધરાવતી કંપની વારસામાં મળી છે. ૨૦૧૨માં એ સેમસંગ ઇલેકટ્રોનીકસના વાઇસ ચેરમેન બન્યા અને હવે બધો કારભાર તેના હાથમાં છે. યુનિયન થતું રોકવા તે શારીરીક—માનસિક ત્રાસ આપવો, લાંચ આપવી, ધમકી આપવી, કાઢી મુકવા જેવા તમામ હથકંડા અજમાવવામાં જરાય શરમાતા નથી. વિશ્વભરમાં તેના ૧૫ લાખ કામદારો છે. સલામતીના નબળા ધોરણો, બાળમજૂર જેવી અસંખ્ય ફરિયાદો તેની સામે થતી રહે છે.